బ్యాక్‌బెంచ్ స్టూడెంట్

బ్యాక్‌బెంచ్ స్టూడెంట్ 2013, మార్చి 15న విడుదలైన తెలుగు చలనచిత్రం. శిరిడి సాయి కంబైన్స్ పతాకంపై ఎం.వి.కె. రెడ్డి నిర్మాణ సారథ్యంలో మధుర శ్రీధర్ రెడ్డి దర్శకత్వం వహించిన ఈ చిత్రంలో మహత్ రాఘవేంద్ర, పియా బాజ్‌పాయ్, అర్చన కవి, బ్రహ్మానందం నటించగా, సునీల్ కష్యప్ సంగీతం అందించాడు.  16 సబ్జెక్టులలో ఫెయిల్ అయిన ఒక విద్యార్థి జీవితం ఎలా మారింది అన్న కథాశంతో ఈ చిత్రం రూపొందింది. హైదరాబాదు, విశాఖపట్నంలలో 55 రోజుల చిత్రీకరణ జరుపుకున్న ఈ చిత్రానికి ప్రసాద్ జి.కె. ఛాయాగ్రాహకుడిగా పనిచేశాడు.

 కథా సారాంశం 
కార్తీక్ (మహాత్ రాఘవేంద్ర) చదువుమీద ఆసక్తి లేని ఒక ఇంజనీరింగ్ విద్యార్థి. 16 సబ్జెక్టులలో ఫెయిల్ అవుతాడు. కార్తీక్, తన స్నేహితురాలు ప్రియాంక (అర్చన కవి) ప్రేమిస్తుంటాడు. ప్రియాంక అతని నుండి విడిపోయి ఎం.ఎస్. చదవడానికి యుఎస్ఎకు వెలుతుంది. తను ఫెయిల్ అయిన విషయం తల్లిదండ్రులు (శరత్ బాబు, ప్రగతి) లకు తెలిసి, తనని దూరం పెడుతారు. దాంతో ఉద్యోగం కోసం ప్రయత్నం చేస్తుంటాడు. ఆ ప్రయత్నంలో చిత్ర (పియా బాజ్‌పాయ్) పరిచయం అవుతుంది. అదే సమయంలో ప్రియాంక తన చదువును ఆపేసి, కార్తీక్ ను వెతుక్కుంటూ యుఎస్ నుండి తిరిగి వస్తుంది. కార్తీక్ చైత్రతో ప్రేమలో ఉన్నాడని ఆమె తెలుసుకుంటుంది. ఆ తరువాత ఏం జరిగిందనేది మిగతా కథ.

 నటవర్గం 
 మహత్ రాఘవేంద్ర (కార్తీక్)
 పియా బాజ్‌పాయ్ (చైత్ర)
 అర్చన కవి (ప్రియాంక)
 బ్రహ్మానందం (కరీనా కపూర్)
 శరత్ బాబు (కార్తీక్ తండ్రి)
 ఆలీ (సాఫ్ట్వేర్ కంపనీ మేనేజర్)
 ప్రగతి (కార్తీక్ తల్లి)
 బెనర్జీ
 ఇన్సీ గుత్తా

 సాంకేతికవర్గం 
 కథ, దర్శకత్వం: మధుర శ్రీధర్ రెడ్డి
 నిర్మాత: ఎం.వి.కె. రెడ్డి
 చిత్రానువాదం: మధుర శ్రీధర్ రెడ్డి, వెంకట్ సిధారెడ్డి, లక్ష్మీభూపాల్
 సంగీతం: సునీల్ కష్యప్
 ఛాయాగ్రహణం: ప్రసాద్. జి.కె.
 కూర్పు: ధర్మేంద్ర కాకరాల
 నిర్మాణ సంస్థ: శిరిడి సాయి కంబైన్స్

 పాటలు 

ఈ చిత్రంలోని 7 పాటలకు సునీల్ కశ్యప్ సంగీతం అందించగా, సిరాశ్రీ, లక్ష్మీభూపాల్ పాటలు రాశారు. 2013, ఫిబ్రవరి 17న ఆదిత్యా మ్యూజిక్ ద్వారా పాటలు విడుదలయ్యాయి.

స్పందన 
నటీనటుల నటన, సంగీతం, ఛాయాగ్రహణం విషయంలో అనుకూల స్పందనలు వచ్చాయి.

 మూలాలు 

వర్గం:2013 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:బ్రహ్మానందం నటించిన సినిమాలు
వర్గం:ఆలీ నటించిన సినిమాలు
వర్గం:శరత్ బాబు నటించిన సినిమాలు